Stilisering kan være verbalt ved en beskrivelse, visuelt ved en avbildning eller hørbart ved en lyd. Stilisering finnes stort sett i alle land og til alle tider som det finnes menneskelige nedtegninger fra. Innen kunst er stilisering ofte brukt innen stilartene art nouveau, pop art og kubisme. Stilisering brukes også i symboler (som piktogrammer), kjennetegn, flagg, våpenskjold, bumerker, segl og andre merker samt i lydsignaler.